Мікіта Броўка казаў міліцыянтам, што з’яўляецца журналістам, але праваахоўнікі да ягоных слоў не прыслухаліся і завялі юнака ў спецтранспарт. Як паспеў паведаміць Мікіта, зараз ён сядзіць у машыне, прыпаркаванай непадалёк ад яго альма-матэр — Беларускага дзяржаўнага педагагічнага ўніверсітэта імя Максіма Танка, дзе Броўка вучыцца менавіта на журналіста. Паводле апошняй інфармацыі, Мікіту Броўку і іншых людзей, якія былі затрыманы непадалёк ад Чырвонага касцёла, адвезлі, найхутчэй, у РУУС Маскоўскага раёна Мінска.